Diari Oficial de la Generalitat Valenciana


Sumari del DOGV 4560, del 06-08-2003 (2003/8563)

Informació pública de l'alternativa tècnica de programa per al desenrotllament de l'actuació integrada del sector P-2 Benisol.
------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8563


Organisme emissor
:   Ajuntament de Teulada

Tipus de document
:   Anunci

Informació pública de l'alternativa tècnica de programa per al desenrotllament de l'actuació integrada del sector P-2 Benisol. [2003/F8563]
  
Aquesta Alcaldia Presidència, per mitjà de la Resolució adoptada el dia 10 d'abril de 2003, ha resolt:
  
Primer. Sotmetre al tràmit d'informació pública l'alternativa tècnica de programa per al desenrotllament de l'actuació integrada del sector P-2 Benisol, que inclou projecte d'urbanització, pel termini de vint (20) dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística.
  
Segon. La present informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant el termini indicat de vint (20) dies, comptadors des del següent al de la publicació del present edicte en el Diari Oficial de la Generalitat Valenciana, sense que incidisca en el còmput d'aquest termini qualsevol altra forma de publicitat que poguera donar-se a aquesta.
  
Tercer. Les proposicions juridicoeconòmiques es presentaran durant els cinc (5) dies següents al venciment del termini anterior.
  
Quart. Aquests terminis quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment diferent a la inicial i prestara caució per a això. Aquesta pròrroga s'anunciarà al tauler d'edictes de l'ajuntament i es comunicarà a qui per desconéixer-la haguera presentat pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Si aquest dia fóra dissabte es posposarà al dilluns següent.
  
Sisé. L'expedient estarà de manifest i podrà consultar-se al Departament d'Obres, Urbanisme i Medi Ambient de l'Ajuntament de Teulada, en dies i hores hàbils.
  
Seté. Notificar el present acord als regidors de la corporació municipal, de conformitat i als efectes previstos en l'article 46.3 de la Llei Reguladora de l'Activitat Urbanística.
  
Vuité. Remetre avís amb el contingut de l'edicte al domicili fiscal de qui conste en el cadastre com a titular de drets afectats per l'actuació proposada.
  
Nové. L'adjudicació del programa que es realitze s'efectuarà en les condicions o modificacions que, si fa al cas, acorde l'Ajuntament de Teulada.
  
La relació de titulars afectats és la que s'assenyala a continuació, per si no fóra possible practicar avís a qualsevol d'ells, per resultar desconeguts, ignorar-se el lloc d'avís, o bé si, intentat este, no s'haguera pogut practicar-lo. La present publicació servix a tal efecte, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
Nom i domicili
  
Alfred Friedrich Wilhelm Jakobi, en representació de Palm Tree Villas, SL
  
C/ Riu Xúquer, núm. 64, Teulada
  
José Ivars Oller, en representació de Proico Villas, SL
  
Av. de la Mediterrània, núm. 168, Teulada
  
José Lorenzo Mas Llobell
  
C/ Constanza Ferrer, núm. 8, Teulada